

 **REPUBLIKA HRVATSKA**

 **BRODSKO – POSAVSKA ŽUPANIJA**

**O P Ć I N A V R B J E**

**OPĆINSKI NAČELNIK**

KLASA:112-02/22-01/01

URBROJ: 2178-19-01-22-2

Vrbje, 07.10.2022.

 Na temelju članka 19. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11., 04/18. i 112/19.) Općinski načelnik Općine Vrbje raspisuje

**Javni natječaj za imenovanje**

**pročelnika/ice Jedinstvenog upravnog odjela Općine Vrbje – 1 izvršitelj/ica**

Kandidati moraju ispunjavati opće uvjete za prijam u službu iz članka 12. stavka 1. Zakona o službenicima i namještenicima u lokalno i područnoj (regionalnoj) samoupravi („Narodne novine“ broj 86/08., 61/11., 04/18. i 112/19.), ( u daljnjem tekstu: Zakon):

* punoljetnost,
* hrvatsko državljanstvo,
* zdravstvenu sposobnost za obavljanje poslova radnog mjesta na koje se osoba prima.

Posebni uvjeti:

* magistar prava ili stručni specijalist prava,
* najmanje jedna godina radnog iskustva na odgovarajućim poslovima,
* organizacijske sposobnosti i komunikacijske vještine potrebne za uspješno upravljanje Jedinstvenim upravnim odjelom,
* položen državni ispit,
* važeći Certifikat iz područja poslova javne nabave,
* poznavanje rada na računalu.

Radno iskustvo na odgovarajućim poslovima je radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca, te vrijeme samostalnog obavljanja profesionalne djelatnosti u skladu s posebnim propisima.

 U službu ne može biti primljena osoba, ako postoje zapreke za prijam u službu iz članka 15. i 16. Zakona.

Osobama s akademskim ili stručnim nazivom odnosno s akademskim stupnjem stečenim prije stupanja na snagu Zakona o akademskim i stručnim nazivima i akademskom stupnju („NN“ 107/07. i 118/12.), stečeni akademski ili stručni naziv, odnosno akademski stupanj izjednačava se s odgovarajućim akademskim i stručnim nazivom ili akademskim stupnjem u skladu s odredbama članka 14. tog Zakona.

Služba se zasniva na neodređeno vrijeme, uz obvezni probni rad od tri mjeseca, na nepuno radno vrijeme (pola radnog vremena/20 sati tjedno).

Natjecati se mogu i osobe koje nemaju položen državni ispit uz obvezu da ga polože u roku od 1 godine od prijma u službu.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi kandidat ostvario to pravo dužan je u prijavi priložiti svu potrebnu dokumentaciju propisanu zakonom kojom to potvrđuje, kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, te dokaz da je nezaposlen.

 Za kandidate prijavljene na natječaj čije su prijave uredne i koji ispunjavaju formalne uvjete provest će se provjera znanja i sposobnosti bitnih za obavljanje radnog mjesta putem pisanog testiranja, te intervjua. Ako kandidat ne pristupi testiranju smatra se da je povukao prijavu na natječaj.

 Na web stranici Općine Vrbje [www.vrbje.hr](http://www.vrbje.hr) naveden je opis poslova koje se popunjava, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za tu provjeru.

 Na istoj web stranici objavit će se vrijeme održavanja prethodne provjere znanja i sposobnosti kandidata, najmanje 5 ( pet) dana prije održavanja provjere.

 Uz prijavu na natječaj potrebno je priložiti:

* životopis,
* dokaz o državljanstvu (preslika osobne iskaznice ili domovnice),
* dokaz o odgovarajućem stupnju obrazovanja (preslika diplome),
* preslika uvjerenja o položenom državnom ispitu,
* uvjerenje nadležnog suda da se protiv podnositelja prijave ne vodi kazneni postupak, ne starije od 6 mjeseci,
* dokaz o radnom iskustvu ( potvrda, elektronički zapis o podacima o stažu evidentiranom u matičnoj evidenciji Hrvatskog zavoda za mirovinsko osiguranje),
* preslika važećeg Certifikata u području poslova javne nabave,
* vlastoručno potpisanu izjavu kandidata da za prijem u službu ne postoje zapreke iz članka 15. i 16. Zakona,
* dokaz o poznavanju rada na računalu ( svjedodžba, potvrda, izjava i sl.),

Dokaz o zdravstvenoj sposobnosti za obavljanje poslova radnog mjesta na koje se prima pribavit će se naknadno prije donošenja rješenja o imenovanju.

Navedeni dokazi prilažu se u izvorniku ili preslici koja ne treba biti ovjerena, a prije izbora kandidat će predočiti izvornik.

U prijavi na natječaj navode se podaci podnositelja prijave ( ime i prezime, adresa prebivališta, broj telefona, adresa e – pošte) isključivo za potrebe postupka. Sukladno Općoj uredbi o zaštiti podataka (EU-2016/679 – u daljnjem tekstu: Uredba) i Zakonu o provedbi Opće uredbe o zaštiti podataka („Narodne novine“ broj 42/18.), osoba koja je podnijela prijavu na natječaj ujedno daje i privolu za prikupljanje i obradu podataka iz dokumentacije koja se prilaže prijavi na natječaj, a sve u svrhu provedbe natječaja. Općina Vrbje će kao voditelj obrade osobnih podataka sa istima postupati sukladno načelima obrade osobnih podataka navedenih u članku 5. Uredbe.

 Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj. Urednom se smatra samo prijava koja sadrži podatke i priloge navedene u natječaju.

 Prijave na natječaj s dokazima o ispunjavanju uvjeta, dostavljaju se u roku od 8 dana od dana objave natječaja u „Narodnim novinama“, n s naznakom: „Javni natječaj za imenovanje Pročelnika/ce Jedinstvenog upravnog odjela Općine Vrbje - ne otvaraj“, na adresu: Općina Vrbje, Kralja Tomislava 4, 35 423 Vrbje.

Općinski načelnik može poništiti natječaj bez posebnog obrazloženja.

Kandidati će o rezultatima natječaja bit obaviješteni u zakonskom roku.

 OPĆINSKI NAČELNIK Igor Jurišić